หุ้นไทยปิดบวก 6.04 จุด
ดัชนีปิดที่ 1,440.48 จุด เพิ่มขึ้น 6.04 จุด หรือ 0.42 % มูลค่าการซื้อขาย 53,375.55 ล้านบาท
21 ม.ค. 2556

ดัชนีปิดที่ 1,440.48 จุด เพิ่มขึ้น 6.04 จุด หรือ 0.42 % มูลค่าการซื้อขาย 53,375.55 ล้านบาท 
น.ส.อาภาภรณ์ แสวงพรรค ผู้อำนวยการอาวุโส ฝ่ายวิเคราะห์หลักทรัพย์ บล.ดีบีเอส วิคเคอร์ส (ประเทศไทย) เปิดเผยว่า วันนี้ดัชนีหุ้นไทยปรับขึ้นได้เพราะปัจจัยทั้งในประเทศและต่างประเทศหนุน โดยเฉพาะปัจจัยในประเทศที่คาดว่าผลประกอบการของบริษัทจดทะเบียนของปี 2555 จะออกมาดีเพราะมาจากฐานที่ต่ำของปี 2554 เนื่องจากเจอปัญหาน้ำท่วม 
ขณะที่คาดว่าผลประกอบการปี 2556 ก็น่าจะออกมาดี ซึ่งสะท้อนมาจากหลายปัจจัย  ไม่ว่าจะเป็น ตัวเลขการคาดการณ์ที่ธนาคารแห่งประเทศมีการปรับในมุมมองที่ดีขึ้น เช่น การลงทุนของภาคเอกชนที่น่าจะเติบโตได้ถึง 12.1 % จากเดิมมองแค่เพียง 6.8 % และยังมีการลงทุนโครงสร้างพื้นฐานถึง 2.2 ล้านล้านบาทที่ขณะนี้อยู่ระหว่างการร่าง พ.ร.บ.อยู่ ซึ่งทั้งหมดนี้ส่งผลดีกับกลุ่มที่มีการลงทุนในประเทศ เช่น กลุ่มรับเหมาก่อสร้าง และกลุ่มธนาคารพาณิชย์ที่ต้องให้สินเชื่อการลงทุน
สำหรับปัจจัยในต่างประเทศ เริ่มดูดึขึ้นโดยเฉพาะกลุ่มยูโรโซนเห็นจากที่เห็นอัตราผลตอบแทนจากการประมูลพันธบัตรรอบล่าสุดที่เห็นอัตราผลตอบแทนเริ่มลดลงเมื่อเทียบกับก่อนหน้านี้
ทั้งนี้ระยะนี้ให้ระดับแนวรับสำคัญที่ 1,425 จุด ที่หากดัชนียังไม่ต่ำกว่าระดับดังนี้นักลงทุนยังสามารถเก็งกำไรซื้อขายได้ แต่หากดัชนีหล่นต่ำกว่าแนวดังกล่าวเมื่อไรควรเริ่มทยอยขายตัดขาดทุนออกไป โดยให้แนวต้านไว้ที่ 1,450 จุด
หลักทรัพย์ที่มีมูลค่าการซื้อข ายสูงสุด 5 อันดับ ได้แก่  
TRUE       มูลค่าการซื้อขาย  2,905 ล้านบาท ปิด  6.10 บาท เพิ่มขึ้น 0.50 บาท (+8.93%)    
LOXLEY  มูลค่าการซื้อขาย 1,975 ล้านบาท ปิด  5.70 บาท เพิ่มขึ้น 0.40 บาท (+7.55%)     
UV            มูลค่าการซื้อขาย 1,915 ล้านบาท ปิด  16.60 บาท เพิ่มขึ้น  0.50 บาท (+3.11%)     
BJC         มูลค่าการซื้อขาย 1,893 ล้านบาท ปิด  68.50 บาท เพิ่มขึ้น 1.25 บาท (+1.86%)     
INTUCH  มูลค่าการซื้อขาย 1,617 ล้านบาท ปิด  68.25  บาท ราคาไม่เปลี่ยนแปลง